Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
6 มี.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -26.77 จุด (-1.92%) ปิดภาคเช้าที่ 1,364.06 จุด ด้วยมูลค่าการซื้อขาย 28,219.19 ล้านบาท
Most Positive Impact: AQ (+0.08 จุด), BH (+0.07 จุด), RATCH (+0.07 จุด)
Most Negative Impact: PTT (-3.32 จุด), KBANK (-1.22 จุด), SCB (-1.03 จุด) ตลาดหุ้นไทยปรับตัวลงตามทิศทางตลาดหุ้นทั่วภูมิภาคและตลาดหุ้นสหรัฐ หลังจากที่พบผู้ติดเชื้อในสหรัฐเร่งตัวขึ้นเป็น 159 ราย
เงินบาทมีทิศทางอ่อนค่า เนื่องจากความกังวลเรื่องการแพร่ระบาดของไวรัสโควิด-19 นอกประเทศจีนมีความรุนแรงมากขึ้น
แนวโน้มตลาดบ่าย
ติดตามการประชุมครม.เศรษฐกิจบ่ายนี้ เบื้องต้นเรามีมุมมองเป็นกลางต่อนโยบายการแจกเงินผ่านพร้อมเพย์ 1,000-2,000 บาท/คน รวมถึงมาตรการภาษีเพื่อช่วยเหลือผู้ประกอบการ SME ซึ่งเราประเมินว่าตลาดหุ้นได้ตอบรับเชิงบวกไปบางส่วนแล้ว แนะนำติดตามมาตรการอื่นๆเพิ่มเติม
มุมมองต่อตลาดบ่ายนี้คาด SET index แกว่งตัวแถวบริเวณ 1,360-1,375 จุด เนื่องจากตลาดยังมีแรงกดดันจากการแพร่ระบาดที่เพิ่มขึ้นในสหรัฐ
กลยุทธ์การลงทุน แนะนำลงทุนแบบเลือกหุ้นรายตัว โดยวันนี้เราได้ออกบทวิเคราะห์หุ้นใหม่ GGC แนะนำซื้อ ราคาเหมาะสม 11.80 บาท  นักลงทุนระยะยาว 5-10 ปี แนะนำสะสมหุ้นใหญ่พื้นฐานดี เช่น ADVANC AOT SCC
ประเด็นเศรษฐกิจสำคัญ วันศุกร์ ติดตามตัวเลขการจ้างงานนอกภาคเกษตรสหรัฐฯเดือน ก.พ. คาด 1.75 แสนตำแหน่ง (-22% MoM) และอัตราการว่างงานสหรัฐฯ เดือน ก.พ. คาดทรงตัวที่ระดับ 3.6% สัปดาห์หน้า วันอังคารติดตาม CPI และ PPI (ก.พ.)  ของจีน ตลาดคาด 4.9%YoY และ 0.1%YoY วันพุธติดตามรายงานประจำเดือนของกลุ่ม OPEC ส่วนของสหรัฐจะมีการรายงาน CPI (ก.พ.) และสต็อคน้ำมันดิบประจำสัปดาห์ วันพฤหัสติดตามการประชุม ECB เพื่อกำหนดนโยบายการเงิน
หุ้นแนะนำ GGC CBG